
Anexa 4 la HCL nr. ___________

INSTRUCŢIUNI PENTRU OFERTANŢI
privind închirierea prin licitaţie publică deschisă cu strigare a spaţiilor cu altă destinație,      

                                    din zona I Est, pe o perioadă de 3 ani
A. DOMENIUL DE APLICARE, PREVEDERI GENERALE

1.  Închirierea bunurilor imobile aflate în proprietate publică şi privată a municipiului Timişoara, se realizează pe bază de licitaţie publică, organizată în conformitate cu prevederile prezentelor instrucţiuni, elaborate în conformitate cu prevederile HCLMT nr. 444/12.09.2014, modificată şi completată prin HCLMT nr. 180/10.05.2016 şi cu prevederile legale.
2. (1) Închirierea (locaţiunea) este contractul prin care o parte, numită locator, se obligă să asigure celeilalte părţi, numită locatar, folosinţa unui bun pentru o perioadă limitată de timp, în schimbul unui preţ, denumit chirie.
     (2) În cazul bunurilor imobile aflate în proprietatea publică a municipiului Timişoara, închirierea acestora se face în baza unui contract de închiriere prin care municipiul Timişoara, în calitate de locator, transmite locatarului dreptul de folosinţă asupra unui bun imobil exclusiv cu respectarea specificului acestuia, pe o perioadă limitată de timp, în schimbul unei sume încasate cu titlu de chirie.
3.   Ofertant, respectiv locatar, poate fi orice persoană fizică sau juridică de drept public sau privat, română sau străină, în condiţiile legii. Ofertanţii pot participa la licitaţie fie în nume propriu,  fie prin reprezentanţi împuterniciţi.

4.    Licitaţia publică se va desfăşura după procedura licitaţiei publice deschise - cu ofertă prin strigare, cu adjudecare la cel mai mare preţ oferit.
        Spaţiile propuse pentru închiriere, care fac obiectul acestei proceduri, sunt spații libere din punct de vedere juridic, nu figurează închiriate, aceasta datorându-se expirării contractelor de închiriere, renunțării la spații de către foști chiriași sau a evacuărilor.
B. FORMA DE LICITAŢIE

   Licitaţia   publică  se  va desfăşura după procedura licitaţiei publice deschise - cu ofertă 

prin strigare, cu adjudecare la cel mai mare preţ oferit.

C. ORGANIZAREA LICITAŢIILOR

   Licitaţia publică - cu ofertă prin strigare - se va desfăşura în două etape, respectiv:

a) preselecţia, etapă   care  se va desfăşura la data ora şi locul precizat în documentaţia 

de licitaţie şi în anunţul publicitar,  în cadrul căreia va fi verificată eligibilitatea ofertanţilor;

b) licitaţia propriu-zisă, care  se  va desfăşura la data şi locul precizat în documentaţia 

de licitaţie şi în anunţul publicitar;

În    vederea   organizării   licitaţiei,   Primarul   Municipiului   Timişoara  numeşte prin 

Dispoziţie, Comisia de licitaţie care va fi formată dintr-un număr impar de membri, nu mai mic de 5;
c) Licitaţiile     publice    de    închiriere   a  spaţiilor  comerciale/prestări   servicii   din
Municipiul Timişoara, se organizează în baza prevederilor prezentelor Instrucțiuni şi a Caietului de Sarcini.

d) Pot   fi    înscrise  la  licitaţie   persoane  juridice   sau   fizice  care   sunt   autorizate,
asociaţiile familiale sau intreprinderile individuale, care desfăşoară activităţi economice în mod independent.

Persoanele fizice autorizate și persoanele juridice înscrise la licitație sunt admise să participe dacă, după verificarea documentelor solicitate au fost declarate calificate de către comisia de licitație.
D. COMISIA DE LICITAȚIE 
a) Comisia de licitație va fi formată dintr-un număr impar de membri, nu mai mic de 5.
In mod obligatoriu, cel puțin unul din membrii comisiei trebuie să aibă calitatea de consilier juridic.

Comisia de licitaţie este legal întrunită numai în prezenţa tuturor membrilor, iar deciziile se iau cu votul majorităţii acestora.

Membrii comisiei vor declara pe proprie răspundere că nu se află în situație de conflict de interese.

             b)   Atribuţiile comisiei de licitaţie sunt:

a) verificarea îndeplinirii condiţiilor de eligibilitate de către ofertanţi;

b) asigurarea derulării procedurii de licitaţie propriu-zisă, stabilirea ofertantului câştigător;

c)  întocmirea Procesului verbal, respectiv a Raportului procedurii de licitaţie; 

E. ANUNŢUL LICITAȚIEI 
Anunțul  privind  organizarea licitaţiei va fi adus la cunoştinţă publică concomitent prin

publicare într-un cotidian de circulaţie locală, prin afişare la sediul instituţiei şi pe site-ul organizatorului licitaţiei, cu cel puţin 20 de zile calendaristice înainte de data fixată pentru desfăşurarea licitaţiei şi va cuprinde  cel puţin următoarele elemente:

a) informaţii privind organizatorul licitaţiei și procedura de licitație;

b) informaţii privind obiectul închirierii, descrierea şi identificarea acestuia;

c) informaţii privind obţinerea documentaţiei de licitaţie ;

d) data limită şi locul de depunere a documentelor de eligibilitate;

e) data şi locul de desfăşurare a preselecţiei şi a şedinţei de licitaţie propriu-zisă.
       F.  DOCUMENTELE LICITAŢIEI

       În vederea participării la licitaţie Primăria Municipiului Timişoara pune la dispoziţia celor interesaţi următoarele documente:
      - HCL nr. 444/12.09.2014

- anunţul licitaţiei;

- caietul de sarcini;

- instrucțiunile de licitaţie;

- contractul de închiriere – formular cadru.
        G.  REGULI DE COMUNICARE:

Orice comunicare, solicitare, informare, notificare şi altele asemenea trebuie să fie transmise în scris. Orice document scris trebuie înregistrat în momentul transmiterii, respectiv în momentul primirii.

Comunicarea, transmiterea şi stocarea informaţiilor se realizează astfel încât să se asigure integritatea şi confidenţialitatea datelor respective.

Documentele scrise pot fi transmise prin oricare din următoarele modalităţi:

a) fax 

b) poştă

c) prin orice combinaţie a celor prevăzute la lit. a) şi b)

Agentul economic are dreptul de a transmite o solicitare de participare la procedura de licitaţie prin oricare din modalităţile prevăzute mai sus.

Orice solicitare de participare la procedura de licitaţie, care a fost transmisă  prin fax, trebuie să

fie confirmată, prin scrisoare transmisă prin poştă în termen de 24 ore de la data transmiterii solicitării.

Documentele licitaţiei se pun la dispoziţia agenţilor economici interesaţi pe suport hârtie.

Costul documentelor de licitaţiei este de 15 lei, la care se adaugă costul transmiterii ei prin poştă, dacă este cazul. Costul documentaţiei se poate achita în numerar la casieria Primăriei Municipiului Timişoara în baza notei de plată emisă de Compartimentul Spații cu Altă Destinație I Est, etajul II, camera 225.
Orice modificare a conţinutului documentelor de licitaţie se va aduce la cunoştinţa tuturor solicitanţilor,  care au cumpărat documentele licitaţiei.

În cazul în care, urmare a modificărilor documentelor licitaţiei este necesar să se prelungească termenul de depunere a actelor privind înscrierea la licitaţie, acest nou termen se va comunica tuturor solicitanţilor odată cu notificarea modificării.

             H. DATE LIMITĂ CARE TREBUIE RESPECTATE:

a) Data limită pentru depunerea ofertelor este de ---------------- ora ------ .
b) Data limită pentru solicitarea clarificărilor este de ----------------- ora ------.
c) Ofertele vor fi deschise la sediul Primăriei Timişoara, Bv.C.D.Loga nr.1, în data de 
-------------- ora -------------.
             I. REGULI DE PARTICIPARE LA PROCEDURA DE LICITAŢIE

Orice agent economic are dreptul de a participa, individual  la procedura de licitaţie. Primăria Municipiului Timişoara are obligaţia de a exclude din procedura de licitaţie publică deschisă orice ofertant despre care are cunoştinţă că, în ultimii 5 ani, a fost condamnat prin hotărârea definitivă a unei instanţe judecătoreşti, pentru participare la activităţi ale unei organizaţii criminale,  pentru corupţie,  pentru fraudă şi/sau  pentru spălare de bani.

Primăria Municipiului Timişoara are dreptul de a exclude din procedura de licitaţie deschisă orice ofertant care se află în oricare dintre următoarele situaţii:

    a) este în stare de faliment ori lichidare, afacerile îi sunt administrate de un judecător-sindic sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;

    b) face obiectul unei proceduri legale pentru declararea sa în una dintre situaţiile prevăzute la lit. a);

    c) nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile  legale în vigoare în România sau în ţara în care este stabilit;

    d) a fost condamnat, în ultimii trei ani,  prin hotărârea definitivă a unei instanţe judecătoreşti, pentru o faptă care a adus atingere eticii profesionale sau pentru comiterea unei greşeli în materie profesională;

    e) prezintă informaţii false sau nu prezintă informaţiile solicitate de către Primăria Municipiului Timişoara,  în legătură cu situaţia proprie aferentă cazurilor prevăzute la lit. a). 

Pentru înscrierea la licitaţie, participanţii vor prezenta următoarele documente de calificare:
· adresa   de înaintare a documentelor de participare la licitaţie, cu nominalizarea spaţiului 
pentru care se licitează, cu opis (enumerarea documentelor şi denumirea lor);
· Declaraţie    de  participare  la  procedură  -  conform  Formular  nr.1  din  anexa  la  
Regulamentul aprobat prin H.C.L. nr. 444/12.09.2014 și modificată prin H.C.L. nr. 180/10.05.2016 - în original;

· Împuternicire  ( după  caz ) -  conform  Formular  nr. 2  din   anexa  la Regulamentul

aprobat prin H.C.L. nr. 444/12.09.2014; Împuternicirea prin care reprezentantul persoanei juridice/ fizice este autorizat să-l angajeze pe acesta în procedura pentru atribuirea contractului de închiriere  (dacă este cazul)  –  în original. 

Împuternicirea va fi însoţită de o copie a actului de identitate a persoanei împuternicite (buletin de identitate,  carte de identitate,  paşaport) ;

· Declaraţie pe propria răspundere a reprezentantului legal al persoanei juridice, din
care să rezulte că acesta nu se află în litigii, reorganizare judiciară sau faliment - conform Formular nr. 3 din anexa la Regulamentul aprobat prin H.C.L. nr. 444/12.09.2014;
· Declaraţie privind eligibilitatea completată în conformitate cu Formularul nr.4;

· Fişa cu informaţii generale;
· Certificatul de Atestare Fiscală din care să rezulte că nu sunt datorii la bugetul de stat, 
obținut de la Direcția Generală a Finanțelor Publice  (nu mai vechi de 30 de zile) – în original;

· Certificat fiscal   privind   îndeplinirea  obligaţiilor  exigibile  de  plată  a impozitelor şi 
taxelor către bugetul local al Municipiului Timişoara (document original eliberat de Primăria Timişoara, Direcţia Fiscală a Municipiului Timișoara nu mai vechi de 30 de zile) din care să rezulte că nu sunt datorii la bugetul local – în original; 
Certificatul privind îndeplinirea obligaţiilor de plată a impozitelor, taxelor către bugetul local, trebuie să prezinte situaţia operatorului economic la data deschiderii.  

· Certificat   de   înregistrare  emis  de   Oficiul  Registrului Comerţului  (sau echivalent
pentru persoane juridice străine) – în original sau în copie certificată pentru conformitate cu originalul;
·  Certificat  constatator  emis  de  Oficiul Registrului Comerţului (sau echivalent pentru 
persoane juridice străine), privind   calitatea   de  agent  economic autorizat, înregistrat şi obiectul de activitate (act emis de Oficiul Registrului Comerțului de pe lângă Tribunale) – document original nu mai vechi de 30 de zile sau copie legalizată;
· Dovada achitării contravalorii documentaţiei de licitaţie - în copie
· Dovada achitării garanţiei de participare – în original;

· Dovada achitării taxei de participare – în copie;
· Declaraţie  ”De însuşire a contractului propus”- 
      În cazul în care în ţara de origine sau în ţara în care este stabilit ofertantul nu se emit documente de natura celor prevăzute în prezentele instrucțiuni sau respectivele documente nu vizează toate situaţiile prevăzute de către acestea, ofertantul va prezenta:

1) declaraţia  pe  propria  răspundere  sau  o declaraţie autentificată în faţa unui notar, a
unei autorităţi administrative sau judiciare sau a unei asociaţii profesionale care are competenţe în acest sens.
Notă: toate documentele şi informaţiile solicitate reprezintă condiţii obligatotii şi sunt eliminatorii. Comisia de licitaţie are dreptul să descalifice orice ofertă care nu îndeplineşte prin documentele prezentate condiţiile de eligibilitate.

            J. REGULI PRIVIND OFERTA
Ofertant, respectiv locatar poate fi orice persoană fizică sau juridică de drept public sau privat, română sau străină, în condiţiile legii. Ofertanţii pot participa la licitaţie, fie în nume propriu, fie prin reprezentanţi împuterniciţi.

Ofertantul are obligaţia de a elabora oferta în conformitate cu prevederile din prezentele instrucțiuni şi în conformitate cu specificaţiile din caietul de sarcini.

Oferta are caracter obligatoriu, din punctul de vedere al conţinutului, pe toată perioada de valabilitate stabilită de către Primăria Municipiului Timişoara.

Perioada de valabilitate a ofertei este de 30 de zile.

Ofertantul are obligaţia de a depune oferta la adresa Bv.C.D.Loga nr.1, Timişoara, camera 12, ghişeul 10 sau 11, până la data limită pentru depunere stabilită şi anume data de --------------- ora ----------.
Riscurile transmiterii ofertei, inclusiv forța majoră, cad în sarcina agentului economic.
Oferta depusă la o altă adresă a  Primăriei Municipiului Timişoara decât cea stabilită sau după expirarea datei limită pentru depunere se returnează nedeschisă.

Conţinutul ofertelor trebuie sa rămână confidenţial până la data stabilită pentru deschiderea acestora, Primăria Municipiului Timişoara urmând a lua cunoştinţă de conţinutul respectivelor oferte numai după această dată.

Oferta şi documentele care o însoţesc trebuie să fie redactate în limba română.
K.   GARANŢIA ŞI TAXA DE PARTICIPARE

În vederea participării la licitaţie solicitantul este obligat să depună la Primăria Municipiului Timişoara garanţia de participare la licitaţie.
Garanţia de participare la licitaţie este obligatorie şi se constituie de către ofertant, în scopul protejării organizatorului licitaţiei faţă de riscul unui comportament necorespunzător al acestuia pe întreaga perioadă derulată până la încheierea contractului de închiriere.
Garanţia de participare la licitaţie  se constituie în una din următoarele forme:
a) ordin de plată;

b) numerar la casieria instituţiei organizatoare.

      În orice situaţie, garanţia de participare la licitație trebuie să fie prezentată cel mai târziu la deschiderea ofertelor.

Orice ofertă care nu este însoţită de dovada constituirii garanţiei de participare va fi respinsă la deschidere.

Valoarea garanţiei de participare la licitaţie va fi stabilită într-un cuantum care nu poate fi mai mic decat 10% din cuantumul chiriei stabilite la nivelul de pornire a licitației calculate pe un an calendaristic (conform Regulamentului privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timișoara aprobat prin HCL nr. 444/12.09.2014, Secţiunea III, Art.10, alin.(2) . 

Garanţia de participare se restituie, în cazul ofertanţilor a căror ofertă nu a fost declarată câştigătoare, în termen de cel mult 10 zile de la data declărării ofertei câștigătoare, respectiv de la data aprobării Referatului de anulare a procedurii de licitaţie de către conducătorul instituţiei organizatoare, în baza unei cereri, ce se va înregistra la Serviciul Centru de Informare pentru Cetățeni, camera 12,  ghişeul nr. 10 sau 11. 

În cazul adjudecatarului licitaţiei, garanţia de participare se restituie doar după constituirea garanţiei de bună execuţie a clauzelor financiare așa cum aceasta va fi prevazută sau stabilită prin contract.

Instituţia organizatoare are dreptul de a reţine garanţia de participare, ofertantul câştigător pierzând astfel suma constituită, atunci când acesta din urmă refuză să semneze contractul de închiriere în termenul precizat în documentaţia de licitaţie sau nu constituie garanţia de bună execuţie a contractului în cel mult 5 zile lucrătoare de la data semnării/ridicării contractului.
În cazul în care un ofertant urmează să liciteze pentru mai multe bunuri în cadrul aceleaşi proceduri, va achita garanţia de participare şi a documentaţiilor de licitaţie pentru fiecare bun în parte. 

Neprezentarea pentru semnarea contractului în termen de 10 zile de la data încheierii contractului sau refuzul adjudecatarului de a semna contractul atrage după sine pierderea şi dreptul de a se înscrie la o altă licitaţie organizată de Primăria Timișoara, pentru un an.

a) Garanţia de participare la licitaţie în valoare de ----- conform Caietului de sarcini anexat –Euro (în lei la cursul BNR din data plăţii) se constituie prin ordin de plată în contul nr.: RO12 TREZ 6215 006X XX00 0334, deschis la Trezoreria Municipiului Timişoara.

În orice situaţie, garanţia de participare trebuie să fie prezentată cel mai târziu la deschiderea ofertelor. Ordinul de plată trebuie să fie avizat de către Banca unde se va constitui garanția de participare la licitație.
Orice ofertă care nu este însoţită de dovada constituirii garanţiei de participare va fi respinsă la deschidere.

b) Taxa de participare la licitaţie în suma de 100 lei este stabilită pentru a compensa cheltuielile  efectuate  cu publicitatea licitaţiei. Taxa de participare nu se restituie. 

Contravaloarea  taxei de participare se poate achita prin virament în contul nr.: RO78  TREZ  6212  1360  250X   XXXX deschis la Trezoreria Municipiului Timişoara cod fiscal R 14756536  sau în numerar la casieria Primăriei Municipiului Timişoara,  în  baza  notei de plată emisă de Compartimentul Spații cu Altă Destinație, etajul II, camera 225. 

Preţul minim de pornire în procedura de licitaţie publică deschisă cu strigare, pentru stabilirea chiriei este conform anexei nr. 1 a prezentului caiet de sarcini.
Procedura de licitaţie se poate desfăşura numai dacă în urma publicării anunţului de licitaţie a fost depusă cel puţin 1 ofertă.
Orice ofertant are dreptul de a participa la deschiderea ofertelor.

Plicurile închise şi sigilate, se predau comisiei  la dată fixată pentru deschiderea lor, prevăzută în anunţul de licitaţie.

Pe plicul închis se va marca după cum urmează:

DENUMIREA SOCIETĂȚII.....................

SEDIUL SOCIETĂȚII:..................

Licitaţie pentru închirierea spaţiului cu altă destinație decât aceea de locuinţă din Timişoara, str. --------------------------------------------"

"A NU SE DESCHIDE ÎNAINTE DE DATA DE ----------------- ora ------------"
După deschiderea plicurilor  în şedinţa publică, comisia de licitație elimină ofertele care nu conţin totalitatea documentelor prevăzute la punctul I.

Pentru continuarea desfăşurării procedurii de licitaţie este necesar ca după deschiderea plicurilor, cel puţin 1 ofertă, să fie calificată, adică să conțină toate documentele prevăzute la punctul I.

Comisia de licitaţie va verifica documentele de eligibilitate prezentate de ofertanţi şi va întocmi lista cu ofertanţii eligibili, excluzând de la participare pe cei care fie nu îndeplinesc condiţiile, fie nu au prezentat în totalitate, până la data limită de depunere, documentele de eligibilitate solicitate.

La finalizarea etapei de verificare a eligibilităţii (preselecţie), Comisia de licitaţie va nota în Procesul-verbal în care va fi consemnat rezultatul licitaţiei propriu-zise.

Şedinţa de licitaţie propriu-zisă este condusă de preşedintele comisiei de licitaţie care declară deschisă şedinţa de licitaţie, prezintă obiectul licitaţiei, anunţă preţul de pornire al licitaţiei şi precizează pasul de supralicitare stabilit (dacă e cazul). 
Primul pas de supralicitare se stabilește procentual, începând cu 5% din prețul de pornire a licitației, pentru pașii următori, nemaifiind impus vreun  procent. 
Participanţii la licitaţie vor prezenta oferta de preţ prin strigări, ofertă care trebuie să respecte condiţiile de salt precizate la deschiderea licitaţiei. Preşedintele comisiei de licitaţie anunţă tare şi clar suma oferită de licitant.

            Dacă la a treia strigare a ultimei oferte nu se oferă o sumă mai mare, preşedintele comisiei de licitaţie anunţă adjudecarea licitaţiei în favoarea participantului la licitaţie care a oferit cea mai mare sumă.

             În cazul în care la licitaţie se prezintă un singur participant care îndeplineşte condiţiile de eligibilitate şi oferă cel puţin preţul de pornire al licitaţiei la care se adaugă o singură dată pasul de licitație, licitaţia poate fi adjudecată în favoarea acestuia.

La finalizarea procedurii, comisia de licitaţie întocmeşte Procesul-verbal de desfăşurare a licitaţiei ce va fi semnat de către toţi membrii comisiei de licitaţie precum şi de către ofertanţii participanţi sau reprezentanţii acestora.

Procesul verbal al licitaţiei care va cuprinde:

· obiectul licitaţiei, destinaţia

· numele licitanţilor şi a reprezentanţilor legali

· numele câştigătorului licitaţiei

· tariful de adjudecare, etc;

O copie a Procesului verbal al şedinţei de licitaţie va fi comunicată ofertanţilor, respectiv împuterniciţilor acestora.

Contestațiile referitoare la procedura de licitație se depun la Serviciul Centru de Informare pentru Cetățeni, cam.12,  ghiseul 10 sau 11, în termen de 24 de ore de la data licitației. Candidaţii participanţi la licitaţie, care apreciază că au fost declaraţi neeligibili din motive neîntemeiate sau că nu au fost respectate prevederile Documentaţiei de licitaţie, pot face contestaţie. Orice ofertant care a fost declarat neeligibil din motive neîntemeiate sau care consideră că nu au fost respectate prevederile prezentului regulament fiind lezat în acest fel într-un drept al său, poate face contestație. 

Contestaţia se formulează în scris, în cel mult 3 zile de la data comunicării procesului verbal de licitaţie, şi se adresează spre soluţionare conducătorului instituţiei organizatoare a licitaţiei.

Conducătorul instituţiei organizatoare va soluţiona contestația printr-o dispoziție/decizie, după caz, în termen de cel mult 5 zile lucrătoare, de la data depunerii acesteia.

Contestația va fi soluționată prin dispoziție în cazul în care instituția organizatoare este Primăria Municipiului Timișoara și respectiv decizie, în cazul în care instituția organizatoare este un serviciu public cu personalitate juridică din subordinea primarului sau a consiliului local, precum și în cazul celorlalte instituții publice aflate în  subordinea primarului sau a consiliului local. 

Dacă în urma analizării contestaţiei se stabileşte că aceasta a fost întemeiată, organizatorul anulează prin dispoziţie/decizie licitaţia şi ia măsuri pentru organizarea unei noi licitaţii, în condiţiile prezentului Regulament.

Impotriva dispozitiei/deciziei de solutionare contestatorul se poate adresa instanței de contencios  administrativ,  în condițiile  Legii 544/2004. 

                 L. ATRIBUIREA CONTRACTULUI DE ÎNCHIRIERE
În baza Procesului verbal de desfăşurare a licitaţiei, Comisia  de  licitaţie  întocmeşte  Raportul procedurii de licitaţie care se semnează de către toţi membrii comisiei şi se înaintează conducătorului instituţiei organizatoare care il va aproba în maxim 5 zile de la data primirii. 

Raportul procedurii de licitaţie va fi înaintat spre aprobare conducătorului autorităţii organizatoare a licitaţiei, doar după expirarea perioadei de contestaţii sau după soluţionarea eventualelor contestaţii formulate.

În termen de cel mult 3 zile lucrătoare de la aprobarea Raportului procedurii de licitaţie, ofertantul adjudecatar  va fi invitat pentru semnarea contractului de închiriere.

Contractul de închiriere se încheie în cel mult 10 zile de la data aprobării de către conducătorul organizatorului licitaţiei a Raportului procedurii de licitaţie.

Contractul de închiriere va cuprinde obligatoriu minim prevederile din contractul-cadru de închiriere aprobat și însușit de către ofertantul adjudecatar,  şi alte clauze specifice, în funcţie de natura şi regimul bunului ce face obiectul închirierii.

În cazul în care adjudecatarul licitaţiei refuză semnarea contractului de închiriere, comisia de licitaţie are dreptul de a invita ofertanţii, în ordinea descrescătoare a preţului ofertat, pentru semnarea contractului.

Dacă nici după aceasta nu se ajunge la semnarea contractului de închiriere atunci comisia de licitaţie va hotărî repetarea licitaţiei,  în aceleaşi condiţii de publicitate.

                     M. DISPOZIŢII FINALE

Înscrierea şi participarea la licitaţie înseamnă însuşirea şi acceptarea prevederilor din documentele licitaţiei puse la dispoziţie de către Primăria Municipiului  Timişoara.


Documentaţia de licitaţie se pune la dispoziţia ofertanţilor, contra cost. Contravaloarea acesteia se stabileşte de către instituţia organizatoare a licitaţiei astfel încât să fie acoperite cheltuielile ocazionate de organizarea licitaţiei şi este specificată în caietul de sarcini.

Dacă din diferite motive, înainte de data stabilită pentru desfăşurarea licitaţiei, licitaţia se amână, se revocă sau se anulează, decizia de amânare, revocare sau anulare nu poate fi atacată de ofertanţi. În acest caz, ofertanţilor li se va înapoia, în termen de cel mult 10 zile, garanţia de participare la licitaţie şi contravaloarea documentaţiei de licitaţie, pe baza unei cereri scrise şi înregistrate la sediul Primăriei municipiului Timişoara, cam. 12, ghișeul 10 sau 11, pentru Compartimentul Spații cu Altă Destinație.
           Organizatorul licitaţiei are obligaţia de a asigura păstrarea şi arhivarea documentelor care au stat la baza încheierii contractului de închiriere.

Prezentele instrucţiuni se completează de drept cu dispoziţiile legale în vigoare şi în aplicare .

                       PREȘEDINTELE COMISIEI DE LICITAȚIE

                                                  VICEPRIMAR

                                                             IMRE FARKAS
                             DIRECŢIA CLĂDIRI, TERENURI ŞI DOTĂRI DIVERSE I EST
                                                               DIRECTOR
                                                   Ec. FLORIN  RĂVĂȘILĂ 


COMPARTIMENT SPAȚII CU ALTĂ DESTINAȚIE I EST

                                                               CONSILIER,                                                                            

                                                          MARINELA BANDI

NOTĂ:

Formularele nr. 1-5 fac parte integrantă din prezentul regulament:
· Formular 1: DECLARAŢIE DE PARTICIPARE LA PROCEDURĂ;
· Formular 2: ÎMPUTERNICIRE;
· Formular 3: DECLARAŢIE;
· Formular 5: CONTRACT DE ÎNCHIRIERE – CADRU –

